བརྗོད་
ཅིང་གཡས་བརྐྱངས་ཀྱི་གར་ལས་བྱུང་བའི་ཐལ་མོས་མེ་ཏོག་ཕྲེང་བ་འདོར་དུ་བཅུག་ནས་དབུ་
ལ་ཕོག་ན་མཆོག་དང་། སྤྱན་ནི་ཞལ་ལ་སྔགས་དང་། སྐུ་སྟོད་སྨད་བར་གསུམ་ལ་རབ་འབྲིང་ཐ་
གསུམ་དང་། སྐུ་ལ་ཉེ་ན་མྱུར་བ་དང་། རིང་ནརིང་བའི་དངོས་གྲུབ་འགྲུབ་ལ། ལྷ་གཉིས་ཀྱི་
བར་དུ་ལྷུང་ན་གང་ཉེ་བའི་ཕྱོགས་སུ་བསྡུ། མཉམ་ན་གང་བ་དང་། དེ་ཡང་མཉམ་ན་གཉིས་
ཀའི་དངོས་གྲུབ་འགྲུབ་ཅིང་། རྩིག་པའི་ཕྱིར་ལྷུང་ན་ལན་གསུམ་དུ་བསྐྱར་ཞིང་། ཡང་ཕྱིར་
ལྷུང་ན་མཆོག་མི་འགྲུབ་ལ། རྡོ་རྗེ་ར་བའི་ཡང་ཕྱིར་ལྷུང་ན། དངོས་གྲུབ་མི་འགྲུབ་ཀྱང་། ལྟེ་བ་
ལ་ལྷུང་ན་ཀཱ་བས་འགྲུབ་ལ། དངོས་གྲུབ་མི་འགྲུབ་པ་ལ་ནི་དཀྱིལ་འཁོར་གྱི་དེ་ཉིད་ཀྱང་མི་
བསྟན་ཏེ། འོན་ཀྱང་བསང་སྦྱངས་བྱས་ནས་ཕྱིས་གཞུག་པར་བྱའོ། །
དེ་ནས་པྲ་ཏི་གྲྀཧྞ་སྟཱཾ། ཨི་མཾ་ས་ཏྭ་མ་ཧཱ་བ་ལ། ཞེས་པས་སློབ་མའི་མགོ་ལ་ཕྲེང་བ་དཀྲིས་
ནས་ཕྲེང་བའི་དབང་བསྐུར་ཏེ། དེའི་མིག་གཉིས་སུ་ཨོཾ་བསམས་ནས། རྡོ་རྗེ་སེམས་དཔའ་དེང་
ཁྱོད་ཀྱི། །མིག་འབྱེད་པར་ནི་བརྩོན་པར་མཛད། །ཕྱེ་བས་ཐམས་ཅད་མཐོང་འགྱུར་བ། །རྡོ་
རྗེའི་མིག་ནི་བླ་ན་མེད། །ཧེ་བཛྲ་བཱ་ཤྱེ། དཀྱིལ་འཁོར་བཟང་བོ་འདི་ལ་ལྟོས། །ད་ནི་དད་པ་
145

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
རབ་ཏུ་བསྐྱེད། །ཁྱོད་ནི་སངས་རྒྱས་རིགས་སུ་སྐྱེས། །སྔགས་དང་ཕྱག་རྒྱ་བྱིན་གྱིས་བརླབས། །
དམ་ཚིག་ཐམས་ཅད་བཅིང་བ་དང༌། །སྔགས་རྣམས་ལ་ཡང་བརྩོན་པར་གྱིས་ཞེས་བརྗོད་ནས།
རྟེན་དང་བརྟེན་པའི་དཀྱིལ་འཁོར་ཡོངས་སུ་རྫོགས་པར་བསྟན་པར་བྱའོ། །དེ་ནས་དཀྱིལ་
འཁོར་ལ་གཡས་ཕྱོགས་ནས་བསྐོར་བ་ལན་གསུམ་བྱ་སྟེ། ཤར་ནས། ན་མཱ་ཏེ་ཧཱུཾ། ན་མཿམེ་ཧཱུཾ།
ནམོ་ན་མཧཱ་ཞེས་པས་ཕྱག་བྱའོ། །
དེ་ནས་དབང་བསྐུར་བ་ནི། དང་བོར་ལས་སློབ་གཞན་དག་གིས་དཀྱིལ་འཁོར་གྱི་ཤར་
རམ། དབང་ལྡན་དུ་ཁྲུས་པའི་དཀྱིལ་འཁོར་གྲུ་བཞི་བ་སྒོ་བཞི་བ་དཀར་དམར་ནག་པའི་ར་བ་
གསུམ་དང་ལྡན་པའམ། དཀར་བོ་དང་ལྡན་པ། ནང་ན་འཕར་མ་གཉིས་དང་བཅས་པའི་དབུས་
སུ་སྣ་ཚོགས་པདྨ་འདབ་མ་བརྒྱད་ཀྱི་ཕྱོགས་བཞིའི་འདབ་མར་རྡོ་རྗེ་ལ་སོགས་པ་མཚན་མ་
རྣམས་བྲིས་ཏེ། དེར་བུམ་པ་རྣམས་ཕྱོགས་བཞིའི་དབྱེ་བས་བཀོད་ལ་གཞག་གོ །དེ་ནས་སློབ་
མས་ཕྱག་དང་མཎྜལ་རྒྱ་ཆེར་ཕུལ་ནས་མེ་ཏོག་དང་བཅས་པའི་ཐལ་མོ་སྦྱར་བའི་བར་སྔར་ལྟར་
བྱས་ཏེ། བྱང་ཆུབ་རྡོ་རྗེ་སངས་རྒྱས་ལ། །མཆོད་ཆེན་ཇི་ལྟར་བསྩལ་པ་ལྟར། །བདག་ཀྱང་བསྐྱབ་
པའི་དོན་གྱི་ཕྱིར། །ནམ་མཁའི་རྡོ་རྗེ་དེང་བདག་སྩོལ། །ཅེས་ལན་གསུམ་གསོལ་བ་འདེབས་སུ་
བཅུག་ནས་དེ་ལ་ཧེ་རུ་ཀ་རིགས་ལྔས། སངས་རྒྱས་དག་ནི་ཐམས་ཅད་ཀྱི། །གསང་གསུམ་
གནས་ལས་བྱུང་བ་ཡི། །ཁམས་གསུམ་ཀུན་གྱི་ཕྱག་བྱས་པའི། །རྡོ་རྗེ་དབང་བསྐུར་ཆེན་པོ་
སྦྱིན། །ཨོྃ་བཛྲ་ཨ་བྷི་ཥི྅་ཧཾ། ཞེས་གསུངས་ཤིང་བདུད་རྩི་ལྔས་གང་བའི་བུམ་པ་ལྔས་སྤྱི་བོ་
ནས་དབང་བསྐུར། རིག་མས་གླུ་ལེན། སེམས་མ་རྣམས་ཀྱིས་མཆོད། ཁྲོ་བོ་རྣམས་ཀྱིས་
བགེགས་བསྐྲད་ཅིང་། ལྷའི་རྔ་བོ་ཆེའི་སྒྲ་གྲག་པ་དང་། གུར་ཀུམ་གྱི་མེ་ཏོག་གི་ཆར་འབེབས་
པ་ལ་སོགས་པ་ངོ་མཚར་བའི་དགེ་མཚན་དུ་མ་དང་ལྡན་པར་དབང་བསྐུར་པས་སྐུ་ཐམས་ཅད་
146

།དཔལ་དུས་ཀྱི་འཁོར་ལོའི་ཆོས་སྐོར་སྨད་ཆ་བཞུགས་སོ།
¢
སཿ
གང་། དྲི་མ་ཐམས་ཅད་དག་ཆུ་ལྷག་མ་ཡར་ལུད་པ་ལས་མི་བསྐྱོད་པའི་གཙོ་བྱས་པའི་རིགས་
ལྔ་ཚོགས་པས་དབུ་བརྒྱན་པར་གྱུར། དེ་ནས་ཡེ་ཤེས་པས་ཨོཾ་བཛྲ་རཏྣ་ཨ་བྷི་ཥིཉྩ་ཏྲཾ། ཞེས་རིན་
པོ་ཆེའི་ཅོད་པན་གྱིས་དབང་བསྐུར། ༀ་ཊུ་བཛྲ་ཏུ་ཥྱ་ཧོཿ ཞེས་པས་དར་དཔྱངས་ཀྱི་དབང་
བསྐུར། སངས་རྒྱས་ཀུན་གྱི་རྡོ་རྗེའི་དབང་། །དེ་རིང་ཁྱོད་ལ་བསྐུར་བར་བྱ། །སངས་རྒྱས་ཀུན་
ཏུ་རབ་བསྒྲུབ་ཕྱིར། །རྡོ་རྗེ་འདི་ནི་ཁྱོད་ཀྱིས་ལོངས། །ཨོཾ་བཛྲ་ཨ་དྷི་པ་ཏི་ཏཱཾ། ༀ་བྷི་ཥིཉྩ་མི།
ཏིཥྛ་བཛྲ་ས་མ་ཡ་ཧཱུཾ། ཞེས་པས་རྡོ་རྗེའི་དྲིལ་བུའི་དབང་བསྐུར། འདི་དེ་སངས་རྒྱས་ཐམས་
ཅད་ཡིན། །ཕྱག་ན་རྡོ་རྗེའི་ལག་ན་འདུག །ཁྱོད་ཀྱིས་ཀྱང་ནི་རྟག་ཏུ་བཅིང་། །ཕྱག་ནརྡོ་རྗེའི་
རྟུལ་ཞུགས་བསྟན། །ཨོཾ་སརྦ་ཏ་ཐཱ་ག་སིད་དྷི་བཛྲ་ས་མ་ཡ་ཏིཥྛ་ཨེ་ཥ་ཏཱཾ་དྷ་ར་ཡཱ་མི། བཛྲ་ས་ཏྭ་
ཧི་ཧི་ཧི་ཧི་ཧཱུཾ། ཞེས་པས་རྡོ་རྗེའི་རྟུལ་ཞུགས་ཀྱི་དབང་བསྐུར། ༀ་བཛྲ་ས་ཏྭ་ཏྭཾ། ཨ་བྷི་ཥིཉྩ་མི།
བཛྲ་ནཱ་མཿ ཨ་བྷི་ཥེ་ཀ་ཏ། ཀྱཻའི་རྡོ་རྗེ་ཞེས་བྱའི་དེ་བཞིན་གཤེགས་པའོ། །ཞེས་པས་མིང་དབང་
བསྐུར། དེ་ནས་བརྩམས་ཏེ་སེམས་བསྐྱེད་པ། །ཙམ་གྱིས་ཆོས་ཀྱི་འཁོར་ལོ་བསྐོར། །ཞེས་པས་
རྗེས་གནང་བྱིན་ཏེ། ཨོཾ་སརྦ་ཏ་ཐཱ་ག་ཏ་ས་པ་ཨ་བྷི་ཥེ་ཀ་ཏ་བྷུ་མི་པྲབ་ཏི་ཧོ། ཞེས་པས་ས་བདུན་
པ་ཐོབ་པར་བསམ་མོ། །རྡོ་རྗེ་ཆེ་དང་དྲིལ་བུ་ཆེ། །ཟུང་ཅིག་རྡོ་རྗེར་བྱིན་གྱིས་བརླབས། །དེ་
རིང་རྡོ་རྗེ་སློབ་དཔོནགྱུར། །སློབ་མའི་ཚོགས་རྣམས་བསྡུ་བར་གྱིས། །རྡོ་རྗེ་ཐུགས། དྲིལ་བུ་
གསུང་། རང་ལྷ་སྐུ་ཕྱག་རྒྱ་ཆེན་པོའི་དམ་ཚིག་ཐོབ་ཅེས་པས་རྡོ་རྗེ་སློབ་དཔོན་གྱི་དབང་
བསྐུར། ཡང་ནདུས་ཀྱི་འཁོར་ལོར་གསུངས་པ་ལྟར་བྱིས་པ་འཇུག་པའི་དབང་བདུན་དང་། ནུ་
མའི་བུམ་པའི་དབང་སྐུར་ལ་སོགས་པ་དབང་བཞི་བསྐུར་བར་བྱ་སྟེ། དུས་ཀྱི་འཁོར་ལོ་
གསུངས་གསང་འདུས་སོགས་ཀྱང་ངོ་། །བླ་མའི་བདུད་རྩི་གནང་སྟེ། ཇི་ལྟར་འདས་པའི་སངས་
རྒྱས་ཀྱིས། །བྱང་ཆུབ་སྲས་རྣམས་དབང་བསྐུར་བ། །དེ་བཞིན་གསང་བའི་དབང་གིས་ནི། །
147

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
སེམས་ཀྱི་རྒྱུན་གྱིས་དབང་བསྐུར་རོ། །ཨོཾ་མ་ཧཱ་སུ་ཁ་ཧོས། གསང་དབང་ཐོབ། ཐབས་ཤེས་
སྦྱར་ཏེ། འདི་ཉིད་ཡེ་ཤེས་ཆེན་པོ་ཉིད། །ཐམས་ཅད་ལུས་ལ་རྣམ་པར་གནས། །གཉིས་དང་
གཉིས་སུ་མེད་པའི་ཚུལ། །དངོས་དང་དངོས་མེད་བདག་ཉིད་གཙོ། །བརྟན་དང་གཡོ་ ་ཁ་ཁྱབ་
ནས་གནས། །པདྨ་བཛྲ་ཧོཿ ཞེས་པས་ཤེས་རབ་ཡེ་ཤེས་ཐོབ། །ཡེ་ཤེས་འདི་ནི་ཆེས་ཕྲ་ཞིང་། །
རྡོ་རྗེ་ནམ་མཁའི་དཀྱིལ་ལྟ་བུ། །ཕྲ་རབ་རྡུལ་ཕྲན་བྲལ་མཐར་ཕྱིན། །ཁྱོད་ཀྱིས་ཕ་ནི་ཁྱོད་ཉིད་དེ། །
ཞེས་པས་ཚིག་དབང་ཐོབ་པར་གྱུར་ཏེ། ཨོཾ་སརྦ་ཏ་ཐཱ་ག་ཏ་ད་ཥེ་ཀ་བྷུ་མི་བྲ་ཏཱི་ཧཾ། ཞེས་པས་ས་
བཅུ་གཅིག་པ་འཐོབ་པར་མོས་པ་བསྐྱེད་དོ། །དེ་ཐམས་ཅད་ཀྱིས་དངོས་གཞིའི་ཆོ་ག་བཤད་
ཟིན་ཏོ། །
རྗེས་ཀྱི་ཆོ་ག་ནི། དེ་ནས་སློབ་མས་མནྜལ་ཕུལ་ཏེ། ཕྱག་འཚལ་ཞིང་ཐལ་མོ་སྦྱར་ནས།
གཙོ་བོས་ཇི་ལྟར་བཀའ་བསྩལ་པ། །དེ་དག་ཐམས་ཅད་བདག་གིས་བགྱི། །ཞེས་པ་ལན་གསུམ་
གྱིས་དམ་བཅས་ཏེ། མོས་པ་དང་། དད་པ་དང་གུས་པ་ཆེན་པོའི་སེམས་ཀྱིས་ཇི་ལྟར་འབྱོར་
པའི་ས་གཞི་དང་། ཡིད་དུ་འོང་བའི་ཆུང་མ་དང་། བུ་དང་། བུ་མོ་དང་། བྲན་ཕོ་དང་། བྲན་མོ་
དང་། རྟ་དང་། གླང་བོ་དང་། གསེར་དང་། དངུལ་ལ་སོགས་པ་དང་། བདག་གི་ལུས་ཀྱི་བར་
དུ་དབུལ་བར་བགྱིའོ། །བླ་མས་ཀྱང་། མཆོད་པ་ཐམས་ཅད་ཡོངས་སྤངས་ནས། །བླ་མ་མཆོད་པ་
ཡང་དག་བསྩལ། །དེ་མཉེས་པས་ནི་ཀུན་མཁྱེན་པའི། །ཡེ་ཤེས་མཆོག་ནི་འཐོབ་པར་འགྱུར།
གང་ཞིག་བསྐལ་བ་བྱེ་བ་ནི། །བརྒྱ་ཕྲག་ཏུ་ཡང་རྙེད་དཀའ་བའི། །སངས་རྒྱས་དེ་ཉིད་བརྩོན་
ལྡན་ལ། །སྐྱེ་བ་འདི་ལ་སྩོལ་བར་མཛད། །ཅེས་པས་སློབ་མ་དགའ་བར་བྱས་ཏེ། དཀྱིལ་འཁོར་
ལ་མཆོད་བསྟོད་བྱས་ནས་དངོས་གྲུབ་བླང་ཞིང་། བཛྲ་ས་ཏྭ་བཟླས་ནས་མ་འབྱོར་པ་དང་ཉམས་
པ་དང་། ཞེས་པ་ལ་སོགས་པས་བཟོད་པར་གསོལ་ཏེ། ཨོཾ་ཁྱེད་ཀྱིས་སེམས་ཅན་དོན་ཀུན་
148

༄༅། །དཔལ་དུས་ཀྱི་འཁོར་ལོའི་ཆོས་སྐོར་སྨད་ཆ་བཞུགས་སོ།
མཛད་ཅེས་པ་ལ་སོགས་པ་དབྱངས་དང་བཅས་པ་བརྗོད་དེ། ཧཱུཾ་ཞེས་པས་དཀྱིལ་འཁོར་གྱི་ལྷ་
ཐམས་ཅད་གསལ་གདབ། ཛཿཧཱུཾ་བཾ་ཧོཿ༔ རང་གི་ཕུང་ཁམས་སྐྱེ་མཆེད་ཡན་ལག་དང་བཅས་པ་
་ སྶ
རྣམས་ལ་ཇི་ལྟར་འོས་པར་བསྡུས་ཏེ།
འགྲོ་ཀུནའོད་གསལ་དུ་བཅུག་ལ། དུས་དེ་ཉིད་དམ།
ནངས་པར་རང་ཉིད་ལྷའི་ང་རྒྱལ་དང་ལྡན་པས། ཨ་ཀ་རོའམ། ཧཱུཾ་བཟླས་ཤིང་། རྡོ་རྗེ་དང་
བཅས་པའི་ལག་པས་ཐོག་མར་མཚན་མ་རྣམས་མཐའ་ནས་རིམ་གྱིས་བསྡུ།
དེ་ནས་གདན་
རྣམས། རིམ་གྱིས་བསྡུ། དེ་ནས་ཚངས་ཐིག་ནས་བརྩམས་ནས་སམ། དབང་ལྡན་ནས་བརྩམས་
ནས་གཙོ་བོའི་བར་གྱི་རྡུལ་ཚོན་རྣམས་བསྡུས་ཏེ། དེ་ནས་རང་གི་མགོ་བོར་རྡུལ་ཚོན་བག་ཙམ་
བཀོད་ལ། གཞན་ལ་ཡང་ཅུང་ཟད་བྱིན་ནས་ལྷག་མ་རྣམས་ལེགས་པར་ཕྱགས་ཏེ། སྣོད་བཟང་
བོར་བསྡུས་ནས་དར་ལ་སོགས་པའི་གོས་དང་། རྒྱན་གྱིས་བཀླུབས་ཤིང་། མཆོད་པ་དང་བཀུར་
སྟི་ཆེན་པོས་གདན་དྲངས་ཏེ། ཆུ་ཀླུང་གི་འགྲམ་དུ་མཚོ་དང་ཀླུ་དང་བཅས་པ་ཀྱེེའི་རྡོ་རྗེའི་
དཀྱིལ་འཁོར་དུ་གསལ་བར་བལྟས་ཏེ། མཆོད་བསྟོད་དང་། ཨ་ཀཱ་རོ་དང་། ཨོཾ་ཨཱཿཧཱུྃ་གིས་ཀླུ་
ལ་གཏོར་མ་བཏང་བས་ཀླུ་ཐམས་ཅད་རབ་ཏུ་དགའ་བར་གྱུར་ནས་བཀུར་སྟིས་སྤྱན་དྲངས་པར་
བསམས་ཏེ། ཆུ་ཀླུང་ལ་དོར་བར་བྱ་ཞིང་། དེ་ནས་བུམ་པ་དག་ཏུ་ཆུ་བླངས་ནས། དཀྱིལ་འཁོར་
གྱི་ཁང་བ་ལ་བསང་གཏོར་བྱ་སྟེ། རང་ཉིད་ཧཱུཾ་མཛད་ཀྱེ་ང་རྒྱལ་གྱིས་ཁྲོ་བོ་བཅུ་གསལ་བར་
སྤྲོས་ཤིང་། གནོད་མཛེས་ལ་བཀའ་བསྒོས་པའམ། ཡང་ན་གནོད་མཛེས་ཀྱི་ང་རྒྱལ་གྱིས་རྐང་བ་
གཡོན་བརྐྱངས་ཀྱི་སྟབས་སུ་གནས་ཤིང་། མཆོད་པ་སྔོན་དུ་འགྲོ་བས་ཧཱུཾ་མཛད་ཀྱི་ཕྱག་རྒྱ་ལས་
མཛུབ་མོ་གཉིས་ལྕགས་ཀྱུ་ལྟར་བྱས་ཏེ་བསྣོལ་བ་སྐམ་པའི་ཕྱག་རྒྱས་ཨོཾ་བཛྲ་ཀཱི་ལ་ཨུད་ཀཱི་ལ་
ཡ་སརྦ་བི《བྷཱན་བཛྲ་དྷ་ར་ཡ་ཨ་ཛྙ་པ་ཡ་ཧཱུཾ་ཕཊ་ཕཊ་ཧོཿ ཞེས་པས་ཕུར་བུ་རྣམས་བསྡུས་ཏེ། ཨོཾ་
རུ་རུ་སྤུ་རུ་ཛཱ་ལ་ཏིཥཱ་སིདྡྷི་ལོ་ཙ་ནི་སརྦ་སཱ་དྷ་ནི་སྭཱ་ཧཱ། ཞེས་བཟླས་པའི་འོ་མས་བཀྲུ་ཞིང་། རང་
149

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
གསང་གནས་སུ་ཐིམ་པར་བསམ། ཁུང་བུར་ཡང་འོ་མ་གཏོར་བས་བགེགས་རྣམས་བདེ་སྟོང་གི་
དབང་མཐར་ཕྱིན་ནས་རྒྱས་པར་བལྟས་ཏེ། ཁུང་བུ་ཡང་གང་ངོ་། །དེ་ནས་ཕུར་བུའི་སྐུད་པ་
རྣམས་བཀྲོལ་ཏེ། སྣོད་གཙང་མར་བཞག་ནས་དམ་ཚིག་གི་ལྷ་ཐམས་ཅད་མཉེས་པར་བྱ་བའི་
ཕྱིར་ཙན་དན་གྱི་ཆུས་གསང་བཏོར་བྱ་ཞིང་། ཨོཾ་ཨཱཿཧཱུྃ་ས་ཏྭ་ཨནྠ༔ གུ་རུ་སིད་དྷི་སྭཱ་ཧཱ། ཞེས་
པའམ། སེམས་ཅན་གྱི་དོན་བདེ་ལེགས་སུ་མཛོད་ཅིག ཅེས་བྱ་བས་གནས་ཇི་ལྟ་བར་བསྡུའོ། །
དེ་ནས་ཁྲོ་བོ་བཅུ་ལ་མཆོད་བསྟོད་བྱས་ནས། རང་གི་ལུས་ཀྱི་ཡན་ལག་ལ་གཤེགས་སུ་
གསོལ་ཏེ། རྡོ་རྗེ་སེམས་དཔའི་སྒོམ་བཟླས་མང་དུ་བྱས་ལ། དཔའ་མོའི་སྟོན་མོ་བྱས་པའི་མཐར་
བསྔོ་བ་དང་། སྨོན་ལམ་དང་། བཀྲ་ཤིས་ལ་སོགས་པ་རྒྱ་ཆེར་བྱས་ནས་གནས་གསུམ་དུ་འབྲུ་
གསུམ་བཀོད་དེ། རང་ཉིད་ཀྱཻའི་རྡོ་རྗེ་ཡབ་ཡུམ་དུ་གསལ་བའི་བྱང་ཆུབ་ཀྱི་སེམས་ཀྱི་འོད་
ཟེར་གྱིས་སེམས་ཅན་ཐམས་ཅད་ལ་དབང་བསྐུར་བས་དྲི་མ་ཐམས་ཅད་དང་བྲལ་ནས། སྣོད་
་་གཞལ་ཡས་ཁང་དང་། བཅུད་ཐམས་ཅད་ལྷ་དང་ལྷ་མོའི་དཀྱིལ་འཁོར་དུ་བལྟས་ཏེ།
དེ་ཐམས་ཅད་ཀྱང་གསང་ཆེན་རིགས་གཅིག་གི་རྣམ་འཕྲུལ་ཙམ་དུ་ཤེས་པའི་སྒོ་ནས་སྤྱོད་ལམ་
ཐམས་ཅད་དུས་འདའ་བར་བྱའོ། །སྒྲུབ་བྱེད་པའི་རྒྱུད་འདི་ཉིད་ལས་འདིའི་དཀྱིལ་འཁོར་གྱི་ཆོ་
ག་དེ་ཉིད་འདུས་པའི་དཀྱིལ་འཁོར་གྱི་ཆོ་ག་བཞིན་བྱ་བར་གསུངས་པ་དང་། ཁྱད་པར་རྣམས་
རྡོ་རྗེ་སྙིང་བོས་དང་བོའི་སངས་རྒྱས་ཀྱི་རྒྱུ་ཆེན་པོ་ལས་གསུངས་པ་བཞིན་བྱ་བར་བཞེད་པ་དང་།
ཀྱཻའི་རྡོ་རྗེའི་རྩ་རྒྱུད་རྒྱས་པ་ལས་བྱིས་པ་སྐྱེས་ལ། བྱིས་པ་སྐྱེས་ལ་མ་རྣམས་ནི། ཆུ་ཡི་ཁྲུ་བའི་
དབང་སྐུར་བྱེད། །དེ་ཡི་གཙུག་ཕུད་རབ་འཇོག་པ། །ཅོད་པན་དུ་ནི་ཡོངས་སུ་བརྟགས། །དེ་ཡི་
རྣ་བ་འབུགས་ལ་སོགས། །དར་དཔྱངས་དབང་བསྐུར་ཞེས་པར་བཤད། །བྱིས་པའི་སྨྲ་དང་
དགོད་པ་ནི། །དྲིལ་བུ་རྡོ་རྗེའི་དབང་བསྐུར་རོ། །ལྔ་ལ་ལོངས་སྤྱོད་རྟུལ་ཞུགས་ཡིན། །མིང་གིས་
150

ལ་དུས་ཀྱི་འཁོར་ལོའི་ཆོས་སྐོར་སྨད་ཆ་བཞུགས་སོ། །
ཛཾ་
མིང་གི་དབང་བསྐུར་བའོ། །ཀློག་པ་ལ་སོགས་རྗེ་གནང་བ། །ཕ་དག་གིས་ནི་རྟག་ཏུ་སྟེར། །དེ་
ལྟར་རྣམ་པ་བདུན་གྱིས་ནི། །དབང་བསྐུར་བདུན་དུ་རབ་ཏུ་གྲགས། །དེའི་བག་མ་ལེན་བྱེད་པ། །
དབང་བསྐུར་གོ་རིམ་བརྗོད་པར་བྱ། །དེ་ཡི་ཤེས་རབ་གཏོད་པ་ནི། །དེ་ཡི་ལག་པ་འཛིན་པ་
བརྗོད། །ཤེས་རབ་ཐབས་ཀྱིས་སྙོམས་འཇུག་པ། །འཆང་བ་ལས་ནི་དེ་བདེར་འགྱུར། །ཞེས་པ་
ལ་སོགས་པ་གསུངས་ཏེ། དེ་ནས་དབང་རྒྱས་པ་ནི་དེ་ཉིད་འདུས་པ་དང་དུས་ཀྱི་འཁོར་ལོའི་
རྒྱུད་བཞིན་བྱ་བ་ཡིན་ནོ། །དགྱེས་པ་རྡོ་རྗེ་དུས་ཀྱི་འཁོར་ལོའི་དཀྱིལ་འཁོར་དུ་དབང་སྐུར་བའི་
ཆོ་ག་ལེའུ་ཚན་བཅོ་ལྔ་བའོ།། །།
་་་
151

ང་པཎ་ཆེན་གྱི་གསུང་འབུམ་ཆེན་མོ།